Google Wallet. Google Wallet (, oʻzbekcha: Google Hamyon) – Google tomonidan ishlab chiqilgan va 2011-yil 26-mayda ishga tushirilgan elektron toʻlov tizimi. U Android operatsion tizimida ishlaydi va NFCga ega smartfonlar bilan ishlash uchun moʻljallangan. Shunday qilib, Google Wallet doʻkondagi xaridlar uchun maxsus ilova oʻrnatilgan telefon orqali toʻlash imkonini beradi. Google ilovani 2011-yil 26-maydagi matbuot anjumanida taqdim etdi. Ilova 2011-yil 19-sentabrda chiqarilgan. Google Wallet paydo boʻlgandan soʻng darhol janjal markazida boʻldi. PayPalga egalik qiluvchi eBay Googleni tijorat sirlarini oʻgʻirlashda aybladi. 2015-yil sentyabrida Google oʻzining Android Pay toʻlov xizmatini ishga tushirdi. Tizim foydalanuvchining kredit va debet kartalari maʼlumotlarini saqlaydi, ulardan ham real, ham virtual doʻkonlarda foydalanish mumkin. 2018-yil yanvar oyida Pali Bhat Google blogida Google Pay xizmati ishga tushirilganini eʼlon qildi. Yangi toʻlov tizimi kompaniyaning boshqa xizmatlari – Android Pay va Google Wallet oʻrnini egalladi, shu bilan birga funksional oʻzgarishlar boʻlmadi. Google Pay yordamida foydalanuvchilar xarid qilishda „osonroq va xavfsizroq“ boʻladi. Toʻlov maʼlumotlari barcha Google mahsulotlari, jumladan, Chrome brauzeri, YouTube, Android ilovalarida mavjud boʻladi va toʻlov maʼlumotlari Google hisoblarida saqlanadi. 2018-yil 20-fevraldan boshlab Google xizmatlari butun dunyo boʻylab "Wallet" va "Android Pay’ni" Google Pay bozorida yagona ilova ostida birlashtirish bilan yangilandi.